Lughawewerkers ruk op - Arbeid - Republikein
Spotprent vir 6 Desember 2018
Spotprent vir 5 Desember 2018
Spotprent vir 4 Desember 2018
Thursday, December 06th, 05:01:26
Lughawewerkers ruk op
Ministerie steek glo stokkie voor verhogings
06 December 2018 | Arbeid
Werknemers van die Namibië Lughawensmaatskappy (NAC) dreig om die arbeidskommissaris te nader omdat daar glo dadels van onderhandelinge oor salarisverhogings kom.
Die Namibiese Vakbond vir Staatsdienswerkers (Napwu) het Dinsdag 'n klagskrif aan die lughawensmaat­skappy se bestuur by verskeie lughawens oraloor die land oorhandig.
Volgens die klagskrif het die ministerie van werke en vervoer 'n stokkie voor die onderhandelinge gesteek.
“Dis verbasend dat die ministerie nie ons ooreenkoms goedgekeur het nie, ondanks die feit dat die bestuur 100% seker is die verhoging is bekostigbaar en volhoubaar, en ondanks hul gewilligheid om die verhoging in werking te stel sodra die ministerie sy goedkeuring gee,” lees die klagskrif.
Werknemers se vergoeding sou op 'n standaard gebring word soos bepaal deur 'n verslag wat die ouditeure PricewaterhouseCoopers saamgestel het. Dit sou van 1 April 2018 af van krag wees.
Verder sou 'n 3%-verhoging, afgesien van dié aanpassing, geld. Die vakbond eis 'n N$320-vervoertoelaag en 'n 13de tjek, afgesien van die gewone vergoedingspakket.
Hulle eis dat die maatskappy van die 2020-boekjaar af die helfte van elke werker se mediesefondsbydrae betaal, en ook dat die pensioenfonds vir werknemers onmiddellik weer onder die staatspensioenfonds (GIPF) se beheer gebring word.
Die vakbond dring ook aan op die spoedige aanstelling van al die waarnemende strategiese bestuurders, “omdat die situasie onstabiliteit in die leierskap veroorsaak, asook onbevoegdheid van bestuur en die raad”.
“Ons eis dat NAC-beleide aangepas word in ooreenstemming met korporatiewe bestuur en gelei deur die arbeidswet om sodoende korrupte praktyke te vermy,” sê hulle.
Napwu het die NAC 14 dae gegee om aandag aan hul griewe te gee, anders sal die vakbond die arbeidskommissaris nader. Volgens hul verteenwoordiger, mnr. Jonas Lumbu, is die onderhandelinge voltooi, maar die maatskappy wil nie die ooreenkoms in werking stel nie.
Hy sê versuim om teen die spertyd aandag aan die eise te gee, sal die vakbond met geen ander opsie laat as om verdere stappe te doen nie.
NAC bestuur agt lughawens oor die land, waaronder die Internasionale Lughawe Hosea Kutako. Volgens die NAC-jaarverslag vir 2015-'16 het die maatskappy 356 werknemers op die loonlys, waarvan 346 op permanente werkskontrakte was.
Voorskrifte voorland vir medisyne met kodeïen
Henriette Lamprecht Alle medisyne in Namibië wat kodeïen bevat, gaan in die toekoms net met 'n voorskrif beskikbaar wees. Dit beteken alle medisyne wat...
Peugeot, Opel nou op Walvisbaai vervaardig
Erwin Leuschner President Hage Geingob het gister amptelik die aanleg van die Franse motorvervaardiger PSA in Walvisbaai ingehuldig – en self 'n Peugeot 5008 toetsbestuur...
5 ure gelede | Arbeid
Werknemers van die Namibië Lughawensmaatskappy (NAC) dreig om die arbeidskommissaris te nader omdat daar glo dadels van onderhandelinge oor salarisverhogings kom. Die Namibiese Vakbond...
Weer vir 6 Desember
BINNELAND: Mooi weer en bloedig warm in die noordwestelike helfte, anders gedeeltelik bewolk en baie tot bloedig warm met 'n paar tot geïsoleerde donderbuie op...
Te min personeel, geld vir medisyneraad
font face="Verdana" >Henriette Lamprecht - Die prys van medisyne in Namibië is ’n rede tot “groeiende kommer”. In die lig hiervan moet die beheer van...
Windhoek: Instandhouding ’n kopseer
Augetto Graig – Windhoek se munisipale werkers is toegewy aan die instandhouding van die hoofstad se infrastruktuur ondanks struikelblokke in die aanstel van diensverskaffers. Volgens...
32 ton duiwelsklou geoes
Sowat 800 lede van die bewaringsgebiede Nyae Nyae en N#a Jaqna in die noordooste van Namibië het in 2018 meer as 32 ton duiwelsklou ter...
Die geheime van wiskunde ontsluit
Die Namibiese Wiskunde-­instituut (NMI) het op 6 en 7 November spesiale wiskundewerkwinkels vir 56 graad 7- en 8-wiskundeonderwysers van die Oshikotostreek aangebied. Die doel was...
Jagvereniging vereer uitblinkers
Elvira HattinghDie Namibië ­Professionele Jag­vereniging (Napha) het tydens hul 45ste jaarvergadering verlede Dinsdag wyle mnr. Frank Heger met die toekenning vir die aktiefste Napha-lid van...